b"\n_START_ARTICLE_\nKuvien petollisuus\n_START_PARAGRAPH_\nKuvien petollisuus (ransk. La Trahison des images) on belgialaisen surrealistisen taidemaalarin Ren\xc3\xa9 Magritten kuuluisa maalaus vuodelta 1929. Se esitt\xc3\xa4\xc3\xa4 piippua, jonka alle on kirjoitettu ranskankieliset sanat \xe2\x80\x9dCeci n'est pas une pipe\xe2\x80\x9d (\xe2\x80\x9dT\xc3\xa4m\xc3\xa4 ei ole piippu\xe2\x80\x9d). Sanat tarkoittavat sit\xc3\xa4, ett\xc3\xa4 piippua esitt\xc3\xa4v\xc3\xa4 kuva ei ole sama asia kuin piippu itse. Maalaus kyseenalaistaa n\xc3\xa4in tavan puhua erilaisia kohteita esitt\xc3\xa4vist\xc3\xa4 kuvista. Teoksesta on tullut suoranainen modernin taiteen ikoni._NEWLINE_Maalauksen tyylin on sanottu muistuttavan mainoksissa suosittua tyyli\xc3\xa4, ja Magritte olikin ty\xc3\xb6skennellyt aiemmin mainosalalla._NEWLINE_Maalauksen leveys on 81,1 senttimetri\xc3\xa4 ja korkeus 60,3 senttimetri\xc3\xa4. Sen omistaa nyky\xc3\xa4\xc3\xa4n Yhdysvaltain Los Angelesissa toimiva Los Angeles County Museum of Art."